OpenLLM-France/wikimedia huggingface dataset:
# Georg Simmel

Georg Simmel (Berlin, 1858ko martxoaren 1ean – Estrasburgo, 1918ko irailaren 28an) filosofo eta soziologo alemaniarra izan zen. Soziologo ezohiko eta heterodoxoa, diziplinen eta eskolen arteko mugak gainditu zituen eta diziplinartekotasun praktikara eraman zuen.
Simmel-ek filosofia eta historia ikasi zuen Berlingo Unibertsitatean eta 1881ean doktoretza eskuratu zuen. Nahiz eta unibertsitateko irakasle bilakatu, bigarren mailako postu bat baino ez zuen eskuratu, ''privatdozent''. Egoera honetan zegoelarik, soldata eskubiderik gabeko irakurle bezala aritu zen eta mantenu bakarra ikasleen matrikulen bitartez jaso zuen. Hala ere, Simmel aurrera egin zuen hizlari bikaina zelako eta ikaslea andana erakartzen zuelako. Max Weber-en laguntza izan arren, ez zuen bere irakasle egoera egonkortuko 1901a arte. Max Weber eta Ferdinand Tönnies-ekin batera ''Alemaniako Soziologia Elkartea'' eratu zuen.
Simmel-en arabera, soziologia gizarte-elkarrekintzaren azterketan oinarritu behar da. Giza harremanetan gertatzen diren elkarrekintza arauak antzeman behar ditu. Bere heziketa Kantiarra dela eta, a priori soziologikoen bilaketan dihardu, eta horretarako, prozedura intuitiboak erabiliko ditu. Soziologo alemaniarren lehenengo belaunaldietako kide izanik, bere ikuskera neo-kantiarra antipositibismo soziologikoaren oinarri izan zen. Bere oinarrizko galdera zera zen: “Zer da gizartea?” (Kant-en “Zer da natura?” galderari zeharkako aipamena eginez). Hala, indibidualizazioa eta gizarte hausturaren inguruko lehen analisiak egin zituen. Simmel-en arabera, kultura honela definitzen zen: “ erakundeen bitartez historian zehar objektibatuak izan diren kanpoko formetan gizabanakoen sorkuntza”. “Eduki” eta “forma” terminoen arabera berezitu zituen fenomeno sozialak eta kulturalak; joan-etorriko eragina zuten biek: forma eduki bilakatzen da, eta alderantziz ere, egoeraren arabera.
Zenbait mintegi publiko eta pribatuetan eman zituen hitzaldietan oinarrituta, hainbat gairen inguruan idatzi zuen: dirua; moda; emakumeak; edergailua; artea; hiria; arrotza; pobreak; sekta; soziabilitatea; gizabanakoa; elkarrekintza; gizarte lotura... Diruaren filosofia (1900an argitaratua) bere maisulana kontsideratzen da.
Bere garaiko eta gaur egungo zenbait intelektualengan eragin zuzena izan du, hala-nola: Max Weber; Karl Mannheim; Alfred Schütz; Raymond Aron; Erving Goffman; Howard Becker; Anselm Strauss; Georg Lukacs; Zygmunt Bauman.
Simmel erreferentzia garrantzitsua izan zen Chicagoko Soziologia Eskolarentzat eta hiri-soziologiaren aitzindaritzat hartzen da . Eragin handia izan du ere Elkarrekintza Sinbolikoan, Etnometodologian eta orientazio kognitiboa duten beste soziologietan.

## Lan nagusienak

* Zur Psychologie der Frauen (1890)
* Über sociale Differenzierung (1890)
* Die Probleme der Geschichtsphilosophie (1892)
* Einleitung in die Moralwissenschaft (1892/93)
* Philosophie des Geldes (1900)
* Zur Psychologie der Scham (1901)
* Brücke und Tür. (1903)
* Die Religion (1906)
* Soziologie (1908)
* Grundfragen der Soziologie (1917)
* Der Konflikt der modernen Kultur (1918) )
* Datuak: Q76849
* Multimedia: Georg Simmel / Q76849
# The Black Phone

The Black Phone 2021eko Scott Derrickson estatubatuar zinema zuzendariaren beldurrezko filma da.

## Argumentua

Oharra: Atal honek istorio osoa edo amaiera argitzen du.
Coloradoko hiri batean dago girotuta istorioa, 1970eko hamarkadan. Maskarak erabiltzen dituen gizon batek 13 urteko mutil bizkor bat bahitu du. Ganbara batean sartu du, eta inork ezin ditu mutikoaren garrasiak entzun. Halako batean, mutikoak ahotsak entzungo ditu telefono puskatu batean: bahitzailearen beste biktima batzuenak dira.

## Aktoreak

* Ethan Hawke: Albert/The Grabber
* Mason Thames: Finney Shaw
* Madeleine McGraw: Gwen Shaw
* Jeremy Davies: Mr. Shaw
* James Ransone: Max
* E. Roger Mitchell: Jimmy Barnes

## Erreferentziak

* ↑ «Black Phone» Berria 2022-06-18 CC BY-SA 4.0 lizentziapean.

## Kanpo estekak

* Datuak: Q105584511
# Sinister

Sinister, 2012ko Scott Derrickson estatubatuar zinema zuzendariaren beldurrezko film bat da. Ethan Hawke, Juliet Rylance, Fred Thompson, James Ransone, Clare Foley eta Michael Hall D'Addario aktoreek antzeztu zuten.
Sinister 2 (2015) jarraipena du.

## Argumentua

Oharra: Atal honek istorio osoa edo amaiera argitzen du.
Ellison Oswalt (Ethan Hawke) idazlea bere familiarekin batera AEBetan barna bidaiatu eta gerora bere liburuak idazteko gaia izango diren hilketa izugarriak ikertu ohi ditu. Behinola, familia oso baten hilketa jazo den etxe batera iritsiko da, bertan tragedia argitzeko haratagoko pista izugarriak dauzkan Supe-8 bideo zinta bat topatuko du.

## Aktoreak

* Ethan Hawke: Ellison Oswalt
* Juliet Rylance: Tracy Oswalt
* Fred Thompson: Sheriffa (kredituetan "Fred Dalton Thompson")
* James Ransone: So & So udaltzaina
* Clare Foley: Ashley Oswalt
* Michael Hall D'Addario: Trevor Oswalt
* Vincent D'Onofrio (kredituetan): Jonas irakaslea
* Cameron Ocasio: BBQ mutila
* Blake Mizrahi: Christopher Miller / Loaldiko mutila
* Nick King: Bughuul / "Boogie jauna"

## Kanpo estekak

* IMDBko fitxa irakurgai (Ingelesez)
* Datuak: Q761519
# Badolato

Badolato Italiako udalerri bat da. Catanzaroko probintzian kokatuta dago, Calabria eskualdean. 2.843 biztanle ditu, 37,07 kilometro koadroko azaleran banatuta.

## Errefuxiatuen Harrera

1997ko abuztuan, etorkin talde bat Santa Caterina dello Ionioko hondartzara iritsi zen. Gehienak Kurduak ziren. Zortziehun lagun horiek, gerratik ihesi, egoera tamalgarrian heldu ziren kostaldera. Prefekturarekin adostuta, Gerardo Mannello Badolatoko alkatearen administrazioak 400 pertsona hartu zituen. Hasieratik Badolatoko herritarrek errefuxiatuekiko erakutsi zuten babesa eta elkartasun uholdea eredugarria izan zen. Hain zuzen ere, herritarren eskuzabaltasuna izan zen prozesuaren gakoa.
Herritarrek, errefuxiatuak premiazko egoeran zeudela ikusita, herriko eskolan behin behineko aterpe bat sortu zuten eta heldutakoei janaria eta beste oinarrizko baliabideak eskaini zieten. Ondoren, errefuxiatu familia gehienak Italia osoko beste atxilo zentro batzuetara bidali zituzten. Garai horretan, Badolatoko alkateak, errefuxiatu batzuk hartzearen aukera eztabaidatzeko, herriko batzarrera deitu zuen. Badolatoko herritarrek berehala onartu zuten proposamena eta hasi ziren herriko etxe hutsak konpontzen. Horrez gain, herritar askok errefuxiatuak “adoptatu” zituzten eta bere bizitza familiarrean integratu zituzten.
Komunitatearen jokaera funtsezkoa izan da errefuxiatuen laguntzan eta integrazioan. Bizilagun ugarik beraien abandonaturiko etxeak prezio baxuan eskaini dituzte. Proiektua ikaragarrizko inpaktua izan du asilo eskatzaileen eta Badolatoko biztanleen bizitzan, ekonomikoki, kulturalki eta baita sozialki ere. Errefuxiatuak oso egoera zaurgarrian heldu ziren, eta etxebizitzen eskaintzak bere bizi baldintzak zeharo hobetu ditu.
Udalaren ekimenak, errefuxiatuen independentzia eta autosufizientzia bultzatzea zuen helburu. Etxebizitzen eskaintzaz gain, Italiera eta formakuntza ikastaroak egiteko aukera eskaini zen. Horretaz aparte, Kurdu, Etiopiar eta eritrear haurrek bertako eskolan ikasteko aukera izan dute.
Errefuxiatuek, udalaren laguntzarekin, hainbat sektoretan lana aurkitu dute, hala nola ostalaritza, nekazaritza, turismoa edota etxeen zaharberritzea.Hori horrela izanda ere, errefuxiatuek zailtasun handiekin topo egiten dute. Lan aukerak murritzak dira Italiako hegoaldean, eta Badolatoko hainbat herritar bezala, etorkin askok Italiako iparraldera edo Europako iparraldera emigratu behar izan dute lan bila.

## Mugakideak

Badolatok honako udalerri hauekin egiten du muga:
Isca sullo Ionio Santa Caterina dello Ionio Brognaturo San Sostene

## Erreferentziak

1Badolato, il borgo calabrese salvato dai migranti - la Repubblica
* 1 2 (Italieraz) «Badolato, il borgo calabrese salvato dai migranti» la Repubblica 2021-07-05 (Noiz kontsultatua: 2024-11-02).
* 1 2 3 4 5 «U Focularu: The Home Village» World Habitat (Noiz kontsultatua: 2024-11-02).

## Kanpo estekak

* Datuak: Q53495
* Multimedia: Badolato / Q53495
# Josune Zearra

Josune Zearra (Begoña, Bilbo) Begoñazpi ikastolaren sortzailetako bat.
Begoñazpi ikastola guraso talde batek sortu zuen 1970ean. Taldeak, Josune Zearra eta Sabin Zubiri buru zirela, Bilboko ikastolen mugimenduan parte hartzen zuela, Bilboko Gotzaitegiarekin harremanetan jarri ondoren hezkuntza ikastetxea sortu zan, Santutxuko Karmelo kalean, 13an.

## Sariak eta aitortzak

* 2015: Lauaxeta saria eman zion Bizkaiko Foru Aldundiak Joseba Arrieta Txertudi, Josu Meabe Mintegi, Sabin Zubiri senarrarekin batera irakaskuntza-munduan aitzindaria izateagatik.

## Erreferentziak

* ↑ «Begoñazpi Ikastola | Las ikastolas | Enseñanza en euskera» www.begonazpi.org (Noiz kontsultatua: 2022-03-25).
* ↑ Euskara, Kultura eta Kirol Saila. (2015-12-02). «BIZKAIKO AHALDUN NAGUSIAK ETA EUSKARA ETA KULTURA DIPUTATUAK LAUAXETA 2015 SARIAK EMAN DITUZTE - Komunikazioa - Bizkaia.eus» www.bizkaia.eus (Noiz kontsultatua: 2024-06-14).
* ↑ (Gaztelaniaz) Eguskiza, L.. (2015-12-03). «Meabe, Arrieta, Zubiri y Zearra, pioneros en el ámbito de la enseñanza» Deia (Noiz kontsultatua: 2024-06-13).

## Ikus, gainera

* Begoñazpi Ikastola
* Libe Altuna

## Kanpo estekak

* (Gaztelaniaz) Sabin Zubiriren biografia irakurgai. Auñamendi Entziklopedia. Euskomedia.eus
* Datuak: Q126596149
# Dantza irakasle

Dantza irakasle: Dantza irakaslea ikasleak dantza mota guztietan trebatzen aritzen da. Bakarka edo adin guztietako taldeekin lan egin dezake. Irakasleek dantza-eskola pribatuetan, unibertsitateetan edo helduentzako hezkuntza-zentroetan, aisialdi-zentroetan eta abarretan lan egin dezakete.
# Basaerramu

Basaerramua (Euonymus europaeus) edo, genero bereko beste espezie batzuetako landaretatik bereizteko, basaerramu europarra, Celastraceae familiako hosto-erorkorreko zuhaixka edo zuhaitz txikia da.

## Ezaugarriak

Inoiz 10 m garai izatera heltzen bada ere, eskuarki 3-6 m garai izaten da, 20 cm-rainoko diametroko enborrarekin.

### Hostoak

Hostoak erorkorrak, aurkako, lantzeolatu eta eliptiko arteko, 3-8 cm luze eta 1-3 cm zabal eta modu finean zerratutako ertzekoak dira. Udazkenean askotan kolore gorri bizi ederra izaten dute.
* Hostoak fruitu batzuekin

### Loreak

Loreak hermafroditak dira, udaberri berantiarrean irteten dira eta intsektuek lorautseztatzen dituzte; txikiak eta berde horixkak dira eta ez dira nabarmentzen; zima motako infloreszentzietan irteten dira, 3-8 batera.
* Basaerramuaren loreak

### Fruituak

Fruitu kapsularrak udagoienean umotzen dira eta gorri, gorrindol edo arrosa kolorekoak eta 1-1,5 cm inguru zabalak dira. Ontzean fruituak ireki eta fruitu bakoitzeko lau laranja koloreko haziak ikusten dira.
Fruituak pozoitsuak dira, beste substantzia batzuen artean teobromina eta kafeina alkaloideak eta guztiz garratza den terpenea dituztela. Pozoitzeak umeen artean jazotzen dira sarrien, kolore biziko fruituek haiek jatera erakartzen dituztelako. Jateak gibela eta giltzurrunak kalte ditzake, eta hiltzea ere gerta liteke.
* Fruituak
* Fruituak

## Banaketa eremua

Europan oso hedatua dagoen zuhaixka mota da. Irlanda eta Hego-Eskandinaviatik iparraldean, Ipar-Espainia eta Sizilia-raino hegoaldean eta Lituania, Asia Txikia eta Kaukasoa bezain urrun ekialderantz hedatzen da.
Euskal Herrian oso hedatua dago lurralde osoan, ugariago Euskal Herri hezean.

### Ekologia eta habitata

Basaerramuak basoen ertzetan, landare hesietan eta malda gozoetan hazten dira, gehien bat elikagai askoko eta gatz gutxiko lurzoru buztintsuetan.
Oso ohikoa da baso hostoerorkorren oihanpean ikustea, espezie laguntzaile bezala. Urari, hezetasunari eta lurzoru fresko eta sakonei loturiko espeziea da, ibaietatik gertu askotan agertzen dena.
Itsasoaren mailatik 1.500 metro artean garatu daiteken zuhamuxka da.

## Erabilerak

Basaerramuaren zura oso gogorra da, eta punta zorrotzak lor daitezke hura erabiliz; antzina artilea iruntzeko ardatzak egiteko erabiltzen zen.
Bere fruitu arrosa bizi edo gorrindolak eta udagoienean izaten dituen margo erakargarriak direla eta, lorategi eta parkeetan askotan erabiltzen den landare apaingarria da.
Izozteak eta haizeteak pairatzeko bere ahalmenagatik Europaz kanpo beste toki batzuetan sartu zuten eta haietako batzuetan landare inbaditzailea bihurtu da.
Landare honen adarren eta zuztarren azala, hostoak, fruitu lehortuak eta haziak erabiliak izan dira herri medikuntzan.

## Erreferentziak

* ↑ Euonymus europaeus L.
* ↑ Spindle Wood (Euonymus Europaeus, L.
* ↑ Pfaf.org

## Kanpo estekak

* Datuak: Q161379
* Multimedia: Euonymus europaeus / Q161379
* Espezieak: Euonymus europaeus
# The Year of Living Dangerously

The Year of Living Dangerously (euskaraz Arriskuz Bizi Izan Ginen Urtea) 1982ko Peter Weir australiar zinema zuzendariaren drama filma bat ada. Christopher Koch idazlearen izenburu berdineko The Year of Living Dangerously eleberrian oinarritua dago. Mel Gibson, Sigourney Weaver, Linda Hunt eta Michael Murphy aktoreek antzeztu zuten.
1983ko Emakumezko bigarren aktore onenaren Oscar Saria (Linda Hunt) irabazi zuen.

## Argumentua

Oharra: Atal honek istorio osoa edo amaiera argitzen du.
Guy Hamilton (Mel Gibson) Indonesian Sukarno kargutik kendu aurreko egoera nahasiaren berri emateko Jakarta hirira ailegatu den australiar kazetari bat da. Bertan, Billy Kwan (Linda Hunt) argazkilaria ezagutuko du, hark Guy herrialdearen kulturan barneratu eta gidari lanak burutuko du. Kwanek Guyri Jill Bryant (Sigourney Weaver) britainiar enbaxadako funtzionarioa aurkeztuko dio, Indonesia iraultza komunista eta diktadura militarraren arteko kinkan dabilen artean Guy eta Jillek maitasun harreman bat mantenduko dute.

## Aktoreak

* Mel Gibson - Guy Hamilton
* Sigourney Weaver - Jill Bryant
* Linda Hunt - Billy Kwan
* Michael Murphy - Pete Curtis
* Bill Kerr - Henderson kolonela
* Noel Ferrier - Wally O'Sullivan
* Bembol Roco - Kumar
* Paul Sonkkila - Kevin Condon
* Ali Nur - Ali
* Dominador Robridillo - Becak Man
* Joel Agona - jauregiko zaindaria
* Mike Emperio - Sukarno
* Bernardo Nacilla - Dwarf
* Domingo Landicho - Hartono
* Hermino De Guzman - inmigrazio ofiziala
* Kuh Ledesma - Tiger Lily

## Kanpo estekak

* The Year of Living Dangerously filmaren IMDBko fitxa irakurgai (Ingelesez)
* Datuak: Q505148
# Tris(2,3-dibromopropil) fosfato

Tris(2,3-dibromopropil) fosfatoa konposatu organikoa da, C$_9$H$_{15}$Br$_6$O$_4$P formula duena organofosfatoen klasekoa. Azido fosforikoaren esterra da. Likido likatsu horixka da. Disolbatzaile organiko kloratuetan disolbagarria da kloroformotan eta metilen klorurotan adibidez.

## Erabilera

Sua atzeratzeko agente gisa baliatu da apar solidoetan, ehun akrilikoetan, estireno-butadieno kautxuetan eta polimeroen beste aplikazio batzuetan.
AEBetan 1972 eta 1976 artean umeen pijametan usatu zen surik har ez zezaten helburuarekin. Ez zen aintzat hartu umeek tris(2,3-dibromopropil) fosfatoa larruazalean zehar xurga zezaketela edo irents zezaketela pijama txupatzean. Bruce N. Ames-ek, bere izeneko proba garatutakoak frogatu zuen tratatutako pijamak usatzen zituzten umeen gernuan tris(2,3-dibromopropil) fosfatoaz gain bere metabolitoak agertzen zirela eta ez zela horrelakorik pasatzen tratatu gabeko pijamak janzten zituztenen artean. Horrek ekarri zuenn horrelakoak merkatutatik desagertzea.

## Toxikotasuna

Toxikoa da irentsiz, arnastuz eta larruazalean zehar xurgatuta.
Ez dago ebidentzia egokirik ea kartzinogenoa den gizakientzat. Alabaina, animaliekin egin diren azterketek nahikoa ebidentzia ematen dute tris(2,3-dibromopropil) fosfatoa gizkaientzat kartzinogenoa dela susmatzeko.

## Erreferentziak

* ↑ (Ingelesez) PubChem. «Tris(2,3-dibromopropyl) phosphate» pubchem.ncbi.nlm.nih.gov (Noiz kontsultatua: 2024-11-02).
* 1 2 «Tris(2,3-dibromopropyl) phosphate - Hazardous Agents | Haz-Map» haz-map.com (Noiz kontsultatua: 2024-11-02).
* ↑ Iruin, Yanko. (viernes, 1 de noviembre de 2024). «En la muerte de Bruce Ames (1928-2024)» EL BLOG DEL BÚHO (Noiz kontsultatua: 2024-11-02).

## Kanpo estekak

* Datuak: Q2443865
# Deliver Us from Evil (2014ko filma)

Deliver Us from Evil (euskaraz Libra Gaitzazu Gaizkiatik), 2014ko Scott Derrickson estatubatuarrak zuzendutako beldurrezko film bat da. Ralph Sarchie apaiz demoniologoa eta Lisa Collier Cool kazetariaren Kontuz Gauarekin (2001, Beware the Night) liburuan oinarritua dago.Eric Bana, Édgar Ramírez, Sean Harris, Olivia Munn eta Joel McHale aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.

## Aktoreak

* Eric Bana: Ralph Sarchie
* Édgar Ramírez: Mendoza
* Olivia Munn: Jen Sarchie
* Sean Harris: Mick Santino
* Joel McHale: Butler
* Chris Coy: Jimmy Tratner
* Dorian Missick: Gordon
* Lulu Wilson: Christina Sarchie
* Mike Houston: Nadler
* Olivia Horton: Jane Crenna
* Rhona Fox: Zoologiko zaindaria
* Valentina Rendón: Claudia

## Kanpo estekak

* IMDBko fitxa irakurgai (Ingelesez)
* Datuak: Q14370012
# Lambertini (argipena)

Lambertini hainbat pertsonaren deitura da. Hona hemen euskarazko Wikipedian artikulua dutenen zerrenda:
* Imelda Lambertini (1322-1333), italiar moja domingotarra.
* Prospero Lorenzo Lambertini, Benedikto XIV.a (1675-1758), Aita Santua.
* Leonor Lambertini (1920-1993), brasildar aktore eta gidoilaria.
* Lúcia Lambertini (1926-1976), brasildar aktore, zuzendari, ekoizle eta gidoilaria.
# Lamia (argipena)

Lamia izan daiteke:

## Mitologia

* Lamina, euskal mitologiko izakia
* Lamia, greziar mitologiako demonioa
* Lamia, Bulgariako folkloreko herensugea

## Zoologia

* Chiruromys lamia, karraskariaren izen arrunta.
* Lamia (generoa), kakalardoen generoa.

## Biografia

* Lamia Atenaskoa (fl. k .a. 300), gortesaua
* Luzio Elio Lamia (K.a. 43 – 33), erromatar kontsula
* Luzio Elio Lamia Plautio Eliano (c. 45 - 81/96), erromatar kontsula
* Luzio Fundano Lamia Eliano (ca 83 - 132/136), erromatar kontsula
* Luzio Plauto Lamia Silvano (fl. 110–145), erromatar kontsula
* Lamia al-Hariri, siriar diplomazialaria
* Lamia Ziadé (1968), franko-libanoar artista

## Toponimia

* Lamia (hiria), Greziako hiria
* Lamia (ibaia), Ugandako ibaia
# Xaboiontzi

Xaboiontzi ontzi konkabo edo azpila itxurako xaboia uzteko lanabesa da. Batzutan zulatuta dago ura eta xaboi zatiak handik joateko. Normalean konketa ondoan edo gainean jartzen da; baita dutxetan ere. Lanabesaren helburua konketaren garbiketa eta xaboiaren kontserbazioa hobetzeko izaten da; askotan ere apaingarri gisa erabiltzen da.

## Erreferentziak

* ↑ https://web.archive.org/web/20140831185110/http://www.jabonerasbanus.com.ar/

## Kanpo estekak

* Datuak: Q574922
* Multimedia: Soap dishes / Q574922
# Radio Wings

Radio Wings 2001ean Arrasaten sortu zen rock taldea da.

## Taldekideak

* Danel Markaide (ahotsa eta gitarra)
* Jon Garcia (gitarra)
* Borja Hernandez (baxua)
* Enaitz Etxeberria (bateria)

## Historia

Radio Wings 2001ean Arrasaten sortu zen. 70eko hamarkadako rocka egiten zuten. Fase Terminalen errautsetatik jaio zen, hauei Danel batu zitzaielarik. Kontzertu gehienak Euskal Herrian eman zituzten, nahiz eta noizbait kanpoan ere jo zuten.
Hasiera batean Chicos Boom izena hartu zuten eta urte batzuk izen honekin jarraitu zuten. Izena aldatzearen arrazoia hurrengoa izan zen, Donostialdeko Chico Boom bakarlari moduan lan bat kaleratu zuen; izenaren antzekotasunagatik eta gaizki ulerturik egon ez zedin, taldeak (pixkat suminduta) izena aldatzea erabaki zuen. Hortik aurrera Radio Wings bezala ezagutzera eman ziren.
2006. urte hasieran estudioan sartu ziren beraien lehen lana izango zena grabatzeko. Urte honetan bertan sei abestiz osatutako maketa kaleratu zuten.
2007ko irailaren 7an azkeneko kontzertua eskaini zuten Arrasateko gaztetxean.

## Diskografia

* Radio Wings (maketa) (2006)

### Bildumak

* 25 Hits of Mondra Underground Sounds Vol. 1 (2008, Mondra Underground Sounds)

## Kanpo estekak

* Taldearen MySpace gunea
* Taldearen bloga Danbaka.com webgunean
* Datuak: Q12266403
# Edy Cerri

Edi Neide Cerri (São Paulo, 1940ko urriaren 9a), Edy Cerri izenez ezagunagoa, brasildar aktore ohia da.

## Bizitza

Josephina Rovini Cerriren alaba, Edy Cerri 1940ko urriaren 9an jaio zen São Paulon. Oso goiz hasi zen telebistan lanean, eta 1954an Narizinhoren papera lortu zuen Sítio do Picapau Amarelo haurrentzako telesailaren lehen bertsioan, Júlio Gouveiak eta Tatiana Belinkyk gonbidatuta. Telesail horren beste bi bertsiotan paper bera bete zuen 1964-1965 eta 1967-1968 urteetan.
Gaztea zela, TV Cultura kateko Escrava do Silêncio, As professorinhas, O Tirano, O Moço Loiro eta Sangue Rebelde telenobeletan parte hartu zuen. Geroago TV Recorden jarraitu zuen bere ibilbide profesionala, Ana, As Professorinhas, Algemas de Ouro, Seu Único Pecado, As Pupilas do Senhor Reitor, Os Deuses estão Mortos, Quarenta Anos Depois, O Tempo não Apaga, Vendaval eta Vidas Marcadas telesailetan antzeztuz. Antzerkian eta iragarkietan ere jardun zuen.
1970eko hamarkadan aktore karrera utzi zuen eta magisteritzan lizentziatu zen. 1971n Walter Genoveserekin ezkondu zen, eta harekin alaba bat du, Adriana.

## Lanak
### Telebista

| Urteak | Izenburua | Pertsonaia | Oharrak |
| 1953 | Grande Teatro Infantil Gardano | Hainbat pertsonaia | Hiru ataletan: A Bela Adormecida, A Bela e a Fera eta Branca de Neve e os 7 Anões |
| 1954-1958 | Teatro da Juventude Tupi | Hainbat pertsonaia | |
| 1954-1963 | Sítio do Picapau Amarelo | Narizinho | |
| 1958 | Os Dez Mandamentos | | |
| 1959 | Angélika | | |
| 1964-1965 | Sítio do Picapau Amarelo | Narizinho | |
| 1965 | O Moço Loiro | Honorina | |
| 1965 | Escrava do Silêncio | Denise | |
| 1965 | As Professorinhas | Edy | |
| 1965 | O Tirano | Lúcia | |
| 1965 | Amor de Perdição | | |
| 1966 | Sangue Rebelde | Isabel | |
| 1967-1968 | Sítio do Picapau Amarelo | Narizinho | |
| 1968 | As Professorinhas | Regina | |
| 1968 | Ana | Patrícia | |
| 1969 | Seu Único Pecado | Suely | |
| 1969 | Algemas de Ouro | Cássia | |
| 1969 | O Bolha | Ângela | |
| 1970 | As Pupilas do Senhor Reitor | Mariazinha | |
| 1971 | Os Deuses Estão Mortos | Inês irakaslea | |
| 1971 | Quarenta Anos Depois | Inês irakaslea | |
| 1972 | O Tempo Não Apaga | Carminha Monteiro | |
| 1972 | Quero Viver | Nina Evangelista do Amaral | |
| 1973 | Vendaval | Candinha | |
| 1973 | Vidas Marcadas | Edith | |

### Antzerkia

| Urtea | Izenburua | Pertsonaia |
| 1956 | Rosinha | |
| 1957 | Dias Felizes | |
| 1957 | Voyage a Trois | |
| 1959 | O Diário de Anne Frank | Anne Frank |

## Erreferentziak

* 1 2 3 4 5 6 (Portugesez) «Edy Cerri» Elenco brasileiro 2022-10-28 (Noiz kontsultatua: 2024-11-02).
* 1 2 (Portugesez) «Edy Cerri» Museu Brasileiro de Rádio e Televisão (Noiz kontsultatua: 2024-11-02).
* 1 2 (Portugesez) «Sítio do Pica-pau Amarelo (1964)» Infantv 2016-10-29 (Noiz kontsultatua: 2024-11-02).
* 1 2 (Portugesez) «A TV Bandeirantes abre as portas para o Sítio do Pica-Pau Amarelo» Lobato.com.vc 2021-12-28 (Noiz kontsultatua: 2024-11-02).

## Kanpo estekak

* Datuak: Q10270919
* Multimedia: Edy Cerri / Q10270919
# Vienako gudua

Vienako gudua, Vienako Bigarren setioa edota Kahlenbergo gudua (alemanez Schlacht am Kahlen Berge or Kahlenberg; polonieraz bitwa pod Wiedniem or odsiecz wiedeńska; gaur egungo turkieraz: İkinci Viyana Kuşatması, otomandar turkieraz: Beç Ḳalʿası Muḥāṣarası) 1683ko irailaren 11a eta 12aren artean jazotako gudu bat izan zen. Aurrez, Otomandar Inperioak Viena hiria bi hilabatez setiatua izan zuen, eta gudu hau Viena inguruko Kahlenberg mendian eman zen, bertan Otomandar Inperioaren eta Joan III.a Sobieskiren gidaritzapeko Germaniako Erromatar Inperio Santuaren eta Poloniar-Lituaniar Batasuna gudarosteak elkar borrokatu ziren.
Guduaren emaitzak berebiziko garrantzia izan zuen, Erdialdeko Europan Otomandar Inperioaren hedapenaren mehatxu etengabea behin betiko geldiarazteaz gain, Habsburgotarren nagusitasuna ezarri baitzuen.

## Kanpo estekak

* Datuak: Q200855
* Multimedia: Battle of Vienna / Q200855